Kadri Toomi näitus "Kuhu kadusid kullerkupud?" vaatleb erilisi maastikke
Aasta graafiku preemia pälvinud Kadri Toomi isikunäitus Draakoni galeriis võtab vaatluse alla perifeersed maastikud.
Kõik teosed on seotud konkreetsete loodusobjektidega, nagu Lõuna-Eesti lagedad väljad, maagilised rabajärved või taimed koos juurestikuga. Uus graafiline seeria "Kuhu kadusid kullerkupud?" väljendab kunstniku muret elurikkuse vähenemise ja muldade degradeerumise pärast.
Seeria paljastab üheksa taime juured ning on inspireeritud austria botaaniku Lore Kutschera elutööst, mis põhines peamiselt taimede juurestiku uurimisel ja kaardistamisel.
"Ma olen kasutanud tema joonistusi ja lisanud sinna juurde värvikihte," rääkis Toom enda näituse sünnist.
Toimetaja: Lisete Tagen
Allikas: "Aktuaalne kaamera"